Позив за учешће на бесплатној онлајн обуци *Добро управљање урбаним развојем: модели и искуства*

Универзитет у Крагујевцу позива све заинтересоване запослене и студенте да се пријаве за учешће на бесплатној дводневној онлајн обуци *Добро управљање урбаним развојем: модели и искуства.*

Обука ће се одржати **12. и 16. новембра 2020. године** у периоду од 8.00 до 12.00 часова по нашем времену путем *BIZCONF* платформе.

У циљу боље сарадње институција у области науке и технологије у земљама које су део иницијативе „Појас и пут“ (енг. Belt and Road Initiative), Универзитет у Крагујевцу у сарадњи са Тренинг центром Пекиншке академије науке и технологије организује бесплатну дводневну обуку на тему *Добро управљање урбаним развојем: модели и искуства*.

Обуке су намењене и прилагођене професорима, истраживачима и студентима Универзитета у Крагујевцу, а заинтересовани кандидати ће имати прилику да присуствују следећим предавањима:

|  |  |  |  |
| --- | --- | --- | --- |
| Бр. | Тема | Предавач | Време |
| 1 | **Управљање великим подацима и изградња паметних градова** | Wang Xuede, директор Истраживачког центра за паметне градове, Пекиншка научно-технолошка асоцијација за урбани менаџмент | 12. новембар  08:00 - 10:00 |
| 2 | **Регенерација браунфилд локација у урбаној Кини: тренутно стање, одрживост и политичке импликације** | Li Fasheng, главни истраживач, Кинеска истраживачка академија наука о заштити животне средине | 12. новембар  10:00 - 12:00 |
| 3 | **Сарадња у културној индустрији између Кине и земаља које су део иницијативе „Појас и пут“: стратегије и механизми** | Xiang Yong, заменик директора Истраживачког института Универзитета у Пекингу | 16. новембар  08:00 - 10:00 |
| 4 | **Развој паметног транспорта у Кини: тренутна ситуација и будућа разматрања** | Meng Chunlei, председник/генерални директор Zhong Jiao Guo Tong Highway Engineering | 16. новембар  10:00 - 12:00 |

**Пријављивање за учешће на обуци** отворено је **до 10. новембра 2020. године у 14.00 часова**.

Заинтересовани кандидати са Универзитета у Крагујевцу за учешће се могу **пријавити путем регистрационог формулара** који могу наћи [**овде**](https://docs.google.com/forms/d/e/1FAIpQLSfYopIwUdSCYCVXk0rfU6W7pTDQRKIKx2twUwDaDJZuMKT1pw/viewform?usp=sf_link).

Техничко упутство за инсталирање платформе на рачунар или мобилни телефон можете пронаћи **овде**. Организатори ће на имејл адресу коју сте оставили приликом пријаве доставити линк путем кога ћете приступити обуци.

За сва додатна питања можете се обратити путем имејл адресе [unikg@kg.ac.rs](mailto:unikg@kg.ac.rs).